open-index/open-wikipedia-markdown huggingface dataset:
Luas

:*Rencana ini menerangkan maksud keluasan sebagai satu [[kuantiti fizikal]]. Rencana [[keluasan (geometri]]) lebih bersifat matematik. 
: Lihat juga [[keluasan (nyahkekaburan)]].*

**Keluasan** atau *luas* ialah kuantiti fizikal yang menyatakan saiz untuk sebahagian permukaan, manakala **luas permukaan** ialah penjumlahan keluasan sisi-sisi objek yang terdedah.

     "Penggunaan matematik"
## Unit

Unit-unit mengukur luas permukaan termasuk:
:meter persegi = unit terbitan SI
:are = 100 meter persegi
:hektar = 10,000 meter persegi
:kilometer persegi = 1,000,000 meter persegi
:megameter persegi = 1012 meter persegi

Unit imperial, sebagaimana yang ditakrifkan berasaskan meter ialah:
:kaki persegi = 0.09290304 meter persegi
:ela persegi = 9 kaki persegi = 0.83612736 meter persegi
:perch = 30.25 ela persegi = 25.2928526 meter persegi
:ekar = 160 perch persegi = 43,560 kaki persegi = 4046.8564224 meter persegi
:batu persegi = 640 ekar = 2.5899881103 kilometer persegi

Unit-unit keluasan Eropah yang lama dan yang masih digunakan untuk sebilangan hal peribadi (umpamanya, iklan untuk jualan tanah) termasuk:
: fatom persegi = 3.34450944 meter persegi

### Formula berguna

 Disk ialah kawasan yang terkandung dalam bulatan.
·

## Lihat juga
* Isi padu
* Peringkat magnitud (keluasan) — daftar keluasan mengikut saiz

## Pautan luar
* Penukaran keluasan
Lotter Edin

**Lotter Petrus Edwin Edin** atau lebih dikenali sebagai **Lotter** atau **Dudu** (30 April 1982 — 18 Oktober 2025) merupakan salah seorang pelajar Akademi Fantasia musim keempat. Beliau berasal dari Membakut, Sabah.

Penyanyi kegemarannya ialah Kurt Cobain dan John Gaisah. Pelakon kegemarannya pula ialah P. Ramlee, Ahmad Nisfu, Robert De Niro, dan Charlize Theron. Anak jati dari Membakut ini turut menyukai muzik rock alternatif.

Lotter dengan 3 adiknya telah menubuhkan sebuah kugiran bernama 'The Divine Master's' pada 2008. Single pertama kumpulan ini berjudul 'Di Sampingmu' yang mana pernah mendapat tempat pertama di carta radio-radio tempatan.

## Akademi Fantasia 4
Lotter diterima masuk dalam Akademi Fantasia musim keempat dan beliau adalah salah seorang daripada dua belas calon pelajar yang terpilih (daripada sepuluh orang yang diterima juri) untuk memasuki Akademi Fantasia setelah bersaing dalam konsert prelude bagi kelayakan tersebut.

Beliau telahpun tersingkir ketika konsert ketujuh walau bagaimanapun kembali bersama dengan 8 bekas pelajar yang tersingkir untuk berentap di konsert kesembilan atau dikenali sebagai *konsert AFMASUK* untuk merebut satu lagi kekosongan untuk berada di peringkat akhir.

Beliau berjaya memperoleh undian yang tertinggi setelah undiannya bersaing hebat dengan Rich lalu diserap semula untuk mara ke peringkat akhir bagi musim keempat bersama Faizal, Farhan, Haziq, dan Velvet. Pada 5 Ogos 2006, beliau menjadi naib juara Akademi Fantasia musim ke-4 pada Konsert Akhir Akademi Fantasia.

### Lagu-lagu di Akademi Fantasia
Berikut adalah lagu-lagu yang dinyanyikan oleh beliau ketika konsert prelude dan konsert mingguan AF yang seterusnya :

## Radiografi

### Radio

## Diskografi
### Album kompilasi AF
* *[[Best Of Lotter]]* (2006)

### Single
;Solo
* *Yang Berlalu Tak Berulang* (2006)
 
;Bersama The Divine Master
* *Di Sampingmu*

## Perkembangan Terkini
Lotter kini bergiat aktif sebagai seorang penyampai radio di Suria FM, sebuah stesen radio di Sabah berpangkalan di Kota Kinabalu. Selain itu, beliau juga mempunyai sebuah kumpulan muzik yang bernama Divine Master.

## Rujukan

## Pautan luar
* Profil di Murai 
* Perkembangan Lotter
Haziq Rosebi

**Hazwan Haziq bin Rosebi** atau lebih dikenali sebagai **Haziq** (Jawi: هزوان حاذق بن روسبي; lahir 7 Januari 1988) merupakan salah seorang pelajar Akademi Fantasia musim keempat. Beliau berasal dari Kluang, Johor.

Penyanyi kegemarannya ialah Jamal Abdillah, Ahmad Jais, dan Mawi AF3. Pelakon kegemarannya pula ialah Afdlin Shauki, Adlin Aman Ramli, Rosyam Nor, Fasha Sandha, Maya Karin, Azean Irdawaty, dan Nasha Aziz.
Azman Idris

## Maklumat lain
**Makanan Kegemaran** : Mee goreng mamak 
**Minuman Kegemaran** : Milo 
**Filem Kegemaran** : Baik Punya Cilok 
**Lagu Kegemaran** : Bunga Tanjung 
**Hobi** : Bersukan, menyanyi, dan bermain PS2 
**Zodiak** : Capricorn 
**Tinggi** : 179 cm 
**Berat** : 60 kg 
**Bangsa** : Melayu 
**Umur** : 18 tahun 

## Akademi Fantasia 4
Haziq diterima masuk dalam Akademi Fantasia musim keempat dan beliau adalah salah seorang daripada dua belas calon pelajar yang terpilih (daripada sepuluh orang yang diterima juri) untuk memasuki Akademi Fantasia setelah bersaing dalam konsert prelude bagi kelayakan tersebut.

Beliau juga adalah salah seorang pelajar yang berjaya menuju ke peringkat akhir untuk musim kali ini bersama Faizal, Farhan, dan Velvet serta Lotter yang diserap masuk pada minggu ke-9. Pada 5 Ogos 2006, beliau memenangi tempat keempat dalam Konsert Akhir Akademi Fantasia.

Beliau dikatakan mempunyai perasaan cinta dengan Leez, peserta yang terkeluar pada Konsert Prelude. Semua itu dipaparkan di kaca televisyen ketika rancangan *Diari Akademi Fantasia* sepanjang minggu ketika Leez diserap masuk ke dalam Akademi sebagai "pelajar tumpang" buat masa seminggu.

### Lagu-lagu di Akademi Fantasia
Berikut adalah lagu-lagu yang dinyanyikan oleh beliau ketika konsert prelude dan konsert mingguan AF yang seterusnya :
* **Konsert Prelude** : *Umpan Jinak Di Air Tenang* - nyanyian asal oleh Ahmad Jais 
* **Konsert Pertama** : *Tidurlah Wahai Permaisuri* - nyanyian asal oleh P. Ramlee 
* **Konsert Kedua** : *Kian* - nyanyian asal oleh Mawi 
* **Konsert Ketiga** : *Cinta Nusantara* - nyanyian asal oleh Sheqal 
* **Konsert Keempat** : *Buat Sang Puteri* - nyanyian asal oleh Kumpulan Spider 
* **Konsert Kelima** : *Juwita Citra Terindah* - nyanyian asal oleh M. Nasir 
* **Konsert Keenam** : *Seruan* - nyanyian asal oleh Kumpulan Lefthanded 
* **Konsert Ketujuh** : *Tak Seindah Wajah* - nyanyian asal oleh S. M. Salim 
* **Konsert Kelapan** : *I Need To Know* - nyanyian asal oleh Marc Anthony 
* **Konsert Akhir** : *Cubit-Cubit* - nyanyian asal oleh M. Daud Kilau 
* **Konsert Akhir** : *Gurindam Anak Muda* - ciptaan dan lirik oleh Ramli Sarip 

## Diskografi
### Album studio
* *[[Zapin Suri]]* (2009)

### Album kompilasi AF
* *[[Best Of Haziq]]* (2006)

### Single
* Gurindam Anak Muda
* Zapin Suri
* Joget Hantaran Kasih
* Joget Cinta Sakti (duet Rosma Sidik)
* Nurlela(2025)
* Nurlela Raya(2026)

## Lihat juga
* Akademi Fantasia
* Astro Ria

## Pautan luar
* Profil Haziq 
* Laman Web Rasmi HaziqFC 
* Malam Gurindam Anak Muda & Perasmian Laman Web Rasmi HaziqFC Meriah
Velvet Aduk

**Velvet Lawrence Aduk** atau lebih dikenali sebagai **Velvet** (lahir 14 Februari 1987) merupakan salah seorang pelajar *[[Akademi Fantasia Musim 4|Akademi Fantasia musim keempat]]*. Beliau berasal dari Penampang, Sabah. 

Beliau meminati penyanyi Nora, Jaclyn Victor, dan Mariah Carey. Pelakon kegemarannya pula ialah Devon Sawa, Brad Pitt, Saiful Apek, Hans Isaac, Drew Barrymore, Julia Robert, Maya Karin, dan Erra Fazira. Bekerja sebagai tukang masak pada waktu siang dan menyanyi pada waktu malam, gadis gipsi ini menyukai gaya nyanyian Nora.

## Maklumat Lain
**Makanan Kegemaran** : Hinava 
**Minuman Kegemaran** : Milo ais 
**Filem Kegemaran** : White Chicks
**Lagu Kegemaran** : Tell Me Where It Hurts 
**Hobi** : Menyanyi 
**Zodiak** : Aquarius 
**Tinggi** : 169 cm 
**Berat** : 67 kg 
**Bangsa** : Dusun 

## ''Akademi Fantasia 4''
Velvet diterima masuk untuk *[[Akademi Fantasia]]* musim keempat dan beliau adalah salah seorang daripada dua belas calon pelajar yang terpilih (daripada sepuluh orang yang diterima juri) untuk memasuki *Akademi Fantasia* setelah bersaing dalam konsert prelude bagi kelayakan tersebut. 

Beliau juga adalah salah seorang pelajar yang berjaya menuju ke peringkat akhir untuk musim kali ini bersama Faizal, Farhan, dan Haziq serta Lotter yang diserap masuk pada minggu ke-9. Pada 5 Ogos 2006, beliau memenangi tempat kelima dalam *Konsert Akhir Akademi Fantasia*.

Velvet juga dikaitkan dengan seorang peserta yang terkeluar pada Konsert ke-3 iaitu Rich kerana dilihat kelihatan mesra. Pada rancangan *AF Ekslusif* bersama Velvet yang memaparkan kisahnya di *AF* tanpa dipotong yang juga menunjukkan kedua-dua pelajar ini sangat intim.

### Lagu-lagu di ''Akademi Fantasia''
Berikut adalah lagu-lagu yang dinyanyikan beliau ketika konsert prelud dan konsert mingguan *AF* yang seterusnya:

## Diskografi
### Album EP
* *[[Velvet Aduk (album)|Velvet Aduk]]* (2018)

### Album kompilasi AF
* *[[Best Of Velvet]]* (2006)

### Single Lain

*Pertemuan Ini
*Tolong 
*Jauh
*Bayanganmu
*Sumandak Sabah (duet bersama Marsha Milan)
*Tidurlah Sayang
*Oi Gaman (duet bersama Marsha Milan)
*Aramaitiii (duet bersama Marsha Milan)

## Lihat Juga
* Akademi Fantasia
* Astro Ria

## Pautan Luar
* VELVET AF4 KINI MUNCUL DENGAN SINGLE TERBARU, TANPA TERLUKA.
* Profil di Murai
* Friendster Velvet
Faizal

**Faizal** ialah nama bagi tokoh-tokoh berikut:

*Faizal Abdullah, ahli politik Malaysia
*Amar Faizal bin Harun, ahli kumpulan muzik Scoin
*Faizal Ramly, juara musim keempat *Akademi Fantasia*
*Faizal Tahir, naib juara musim pertama *One in a Million*
*Faizal Tehrani, pengarang Malaysia
Faizal Ramly

**Mohammad Faizal Ramly** (lahir 17 Ogos 1984) atau lebih dikenali sebagai **Faizal Ramly** merupakan penyanyi dan pelakon lelaki yang berasal dari Marang, Terengganu, Malaysia. Faizal juga bekas peserta dan merupakan juara *[[Akademi Fantasia (musim 4)|Akademi Fantasia 4]]* pada tahun 2006.

## Kehidupan peribadi
### Perkahwinan
Pada 12 Februari 2009, majlis perkahwinan kecil-kecilan telah diadakan di Terengganu. Gadis idamannya itu berasal dari Temerloh,Pahang. Maklumat itu diberikan semasa  majlis pratonton filem terbarunya, Pulau Asmara di TGV, KLCC. Beliau menafikan telah ditangkap basah.

## Akademi Fantasia 4
Faizal diterima masuk dalam Akademi Fantasia musim keempat dan beliau adalah salah seorang daripada dua belas calon pelajar yang terpilih (daripada sepuluh orang yang diterima juri) untuk memasuki Akademi Fantasia setelah bersaing dalam konsert prelude bagi kelayakan tersebut.

Beliau juga adalah salah seorang pelajar yang berjaya menuju peringkat akhir untuk musim keempat bersama Farhan, Haziq, dan Velvet serta Lotter yang diserap masuk pada konsert ke-9. Pada 5 Ogos 2006, beliau menjadi juara Akademi Fantasia musim ke-4 sekaligus mengekalkan tradisi juara Akademi Fantasia dimenangi oleh lelaki, empat musim berturut-turut.

### Lagu-lagu di Akademi Fantasia
Berikut adalah lagu-lagu yang dinyanyikan oleh beliau ketika konsert prelude dan konsert mingguan AF yang seterusnya :

## Diskografi
### Album studio
# *[[Lihatlah]]* (2007)
### Album Kompilasi/Live
# *[[Best Of Faizal]]* (2006)
### Single
# Lihatlah (2006)
# Datanglah (2007)
# Sakit Orang Lelaki (2008)

## Filemografi

### Filem

### Televisyen

## Anugerah & pencalonan

## Lihat juga
* Akademi Fantasia
* Astro Ria
* FaizalFC Web Site 

## Pautan luar
*
Sekolah Menengah Kebangsaan Layang Layang

**Sekolah Menengah Kebangsaan Layang-Layang** (SMKLL) ialah sebuah sekolah menengah harian di Layang-Layang, daerah Kluang, Johor. Sekolah ini terletak 33 km dari bandar Kluang dan 2 km dari pekan Layang-Layang.

## Sejarah
SMK Layang-Layang telah dibina pada tahun 1984 di bawah Rancangan Malaysia Keempat di sebuah tapak seluas 19 ekar. Ia dirasmikan oleh Pemangku Raja Johor Tunku Mahkota Ibrahim Ibni Sultan Iskandar pada 15 Februari 1984 bersamaan 9 Rejab 1409 H.

Sekolah Menengah Kebangsaan Layang-Layang telah dibuka secara rasmi pada 1 Januari 1984. Pada peringkat awalnya empat kelas tingkatan satu terpaksa menumpang di bangunan Sekolah Kebangsaan Pekan Layang-Layang. Pada ketika itu persekolahan terpaksa dijalankan pada sesi petang kerana kekurangan kemudahan fizikal. Walaupun SMK Layang-Layang menumpang di sekolah Kebangsaan Pekan Layang-Layang selama setahun, tetapi segala peralatan dan buku-buku telah dipinjam dari Sekolah Menengah Kebangsaan Dato Haji Hassan Yunus, Renggam. Sekolah ini telah dinaikan taraf ke Gred A pada tahun 1998.

## Pautan luar
* Sekolah Menengah Kebangsaan Layang Layang
* Laman web rasmi SMKLL
* Sekolah Menengah Kebangsaan Layang Layang
Harut dan Marut

**Harut dan Marut** adalah antara malaikat yang diciptakan oleh Allah tetapi tidak tersenarai dalam 10 malaikat yang wajib diketahui.

Menurut al-Quran:

Para mufassirin berlainan Pendapat tentang yang dimaksud dengan 2 orang Malaikat itu. ada yang berpendapat, mereka betul-betul Malaikat dan ada pula yang berpendapat orang yang dipandang saleh seperti Malaikat dan ada pula yang berpendapat dua orang jahat yang pura-pura saleh seperti malaikat.

Raja Babylon ketika itu, ialah Raja Namrud dan beliau amat meminati sihir yang diajar oleh malaikat-malaikat tersebut. Ajaran-ajaran sihir ini telah diturunkan sehinggalah ke hari ini dalam pelbagai bentuk seperti jampi dan mentara.

## Kisah-kisah bani Israil
Selain itu terdapat juga kisah mengenai Harut dan Marut (tidak terdapat di dalam Al Quran) yang dikatakan turun ke bumi sebagai manusia. Mereka yakin bahawa manusia tidak mempunyai banyak cubaan, maka Allah memberi mereka nafsu yang dimiliki oleh manusia. Sebaik sahaja mereka jatuh ke bumi mereka telah dijemput oleh seorang wanita kerumahnya. Mereka telah diberi pilihan, iaitu berzina, membunuh, atau minum arak. Mereka memilih arak kerana menyangka arak merupakan dosa yang paling ringan. Akibat meminum arak mereka menjadi mabuk dan telah berzina dengan wanita tersebut dan kemudian membunuhnya. Selepas itu Allah memberi mereka dua pilihan iaitu diseksa di dunia atau di alam akhirat. Memandangkan hidup di dunia hanya sementara berbanding akhirat, mereka mengambil hukuman di dunia. Mereka dikatakan digantung secara terbalik disebuah gua di Babil. Kebanyakan ulamak menolak kisah ini, contohnya Imam Ibnu Kathir , dan al-Baidlawi (Tafsir al-Baidlawi,jl. 1,hlm. 175)

## Rujukan

  

## Rujukan

* http://al-qayyim.net/index.php?option=com_content&task=view&id=466&Itemid=2
Hotspot

**Hotspot** merupakan kawasan di mana orang awam boleh mendapat capaian tanpa wayar ke Internet dengan menggunakan komputer riba atau PDA menggunakan teknologi piawai WLAN (Wi-Fi).  Kebanyakan komputer riba kini dilengkapi dengan kad penyesuai, dan manakala di sesetengah tempat kad PCMCIA ini boleh dipinjam/sewa.

Hotspot boleh dijumpai berhampiran restoran, stesen keretapi, lapangan terbang, perpustakaan, kompleks membeli-belah dan tempat-tempat awam lain.

Hotspot komersil mungkin mempunyai:
* portal masuk untuk pengesahan dan pembayaran
* ciri "taman berpagar" di mana laman-laman di dalamnya boleh dilayari secara percuma
Walau bagaimanapun, terdapat banyak juga hotspot yang percuma, sama ada oleh awam atau perusahaan komersil yang cuba menarik pelanggan. Universiti dan kolej mungkin mempunyai rangkaian tanpa wayar di kawasan kampus.

Terdapat juga "hotspot beracun" yang disediakan oleh pencuri identiti atau orang berniat jahat lain dengan tujuan untuk "menghidu" (*sniff*) maklumat yang dihantar oleh pengguna.

## Lihat juga
* IEEE 802.11

## Pautan luar
* Senarai hotspot di Malaysia
Yasothon

**Yasothon** () ialah salah satu wilayah (*changwat*) Thailand yang terletak di timur laut negara ini. Wilayah-wilayah berjiran termasuk (dari utara ikut arah jam) Mukdahan, Amnat Charoen, Ubon Ratchathani, Sisaket dan Roi Et.

Yasothon termasyhur untuk Perayaan Roket yang diadakan setiap tahun pada bulan Mei. Mula-mulanya merupakan upacara kesuburan, peristiwa ini telah menjadi perayaan tahunan yang utama di kawasan ini. Setiap sekolah di wilayah Yasothon melatih murid-muridnya untuk menari "*Peun Muang*", sebuah tarian tempatan yang tradisional supaya mereka dapat menyertai perayaan Roket.

## Geografi
Bahagian utara wilayah ini adalah dataran dengan bukit-bukau yang rendah, manakala bahagian selatannya adalah tanah pamah Sungai Chi, dengan banyak kolam dan paya.

## Sejarah
Wilayah Yasothon ditubuhkan pada 1 Mac 1972 ketika wilayh ini dipisahkan daripada Ubon Ratchathani.

## Lambang

## Bahagian pentadbiran

Wilayah Yasothon dibahagikan kepada sembilan daerah (*[[Amphoe]]*) yang dibahagikan lagi kepada 78 buah komun (*[[tambon]]*) dan 835 buah desa.

## Pautan luar
* Halaman wilayah daripada Pihak Berkuasa Pelancongan Thailand
* Laman web rasmi wilayah Yasothon – bahasa Thai
The Boys (kumpulan muzik)

**Kumpulan The Boys** adalah sebuah kumpulan penyanyi rock Malaysia yang ditubuhkan pada tahun 1981 dan terdiri daripada Lord (Gitar), Ayie (Bass) & Mie (Dram). Pada permulaannya ia bergelar Ella & The Boys. Nama 'Ella' telah diletakkan bersama 'The Boys' bagi memberi penghormatan terhadap diva rock pertama ketika itu sebagai penyanyi utama. Ia mula dikenali ramai semenjak tahun 1986, setelah menyertai "*Battle Of The Band*" di Pulau Pinang.

Shima juga pernah menyertai kumpulan The Boys dan menggunakan nama band sebagai Kumpulan Shima & The Boys.

## Lagu-lagu
# Cinta Berakhir
# Dua Insan Bercinta
# Ulat Bulu
# Hanya Secebis Jawapan
Shima & The Boys

**Kumpulan Shima & The Boys** adalah sebuah kumpulan penyanyi rock Malaysia yang terdiri daripada Lord (Gitar), Ayie (Bass) & Bidin (Dram). Pada permulaannya ia bergelar Ella & The Boys sebelum ditukarkan kepada Shima & The Boys.

Nama 'Shima' telah diletakkan bersama 'The Boys' bagi menonjolkan Shima  ketika itu sebagai penyanyi utama. Shima telah ditawarkan oleh Lord bagi menyertai kumpulan itu. Shima ditawarkan menjadi penyanyi mereka bukan sebagai pengganti Ella tetapi sebagai penyanyi baru yang berbakat dan mereka yakin Shima boleh mencipta nama bersama mereka. Setelah setahun mencipta populariti bersama The Boys, Shima mengambil keputusan meninggalkan The Boys untuk bergerak secara solo. Pemain dramnya, Bidin kemudiannya menyertai Desire pada tahun 1990 dengan album *Kata Kata Kata* sebelum menubuhkan kumpulan Nobat (S.O.S.) pada tahun 1991.

## Album
* *[[Kelkatu Gugur Sayapnya]]* (1989)

## Rujukan


## Pautan luar
*
John Houlding

**John Houlding** adalah seorang ahli perniagaan yang mengasaskan kelab bola sepak Liverpool F.C.. 

John Houlding adalah pemilik sebuah kilang membuat bir dan menjadi kaya setelah perniagaan berjaya, membolehkan beliau hidup selesa.  Beliau dilantik menjadi ahli Majlis Bandaraya Liverpool sebagai wakil parti Konservatif untuk kawasan Everton. Dalam tahun 1897, beliau dilantik menjadi Datuk Bandar Liverpool. 

Jasa terbesar peninggalan John Houlding adalah penubuhan kelab Liverpool F.C.  Walaupun cerita penubuhan kelab Liverpool F.C. sebenarnya berakar umbi dengan musuh ketat Liverpool F.C. – Everton F.C.

### [[Everton F.C.]]
Dalam tahun 1882, peraturan oleh Persatuan Bola Sepak England mensyaratkan Everton menjalani perlawanan bola sepak mereka di stadium yang ditutup. Sebelum itu, Everton bermain di Stanley Park, sebuah taman kegunaan awam yang terbuka.

Mesyuarat yang diadakan di Sandon Hotel yang kebetulan milik John Houlding membawa kepada Everton F.C. menyewa sebuah padang di Jalan Priory. Apabila pemilik padang tersebut tidak lagi membenarkan Everton F.C.  menggunakan padang di Jalan Priory, John Houlding berjaya menyewa padang baru milik rakannya John Orrell yang terletak di Jalan Anfield. John Orrel bersetuju supaya Everton membayar sewaan pada kadar yang murah. Perlawanan pertama diadakan di padang Anfield adalah perlawan di antara Everton melawan Earlstown, di mana Everton menang 5-0.

Everton maju semasa berada di Anfield. Teres tempat duduk didirikan. Bilangan penonton menjangkau kepada 8,000 orang setiap perlawanan. Everton menjadi ahli asal yang beraksi dalam Liga Bola Sepak Inggeris dalam tahun 1888.  Melihatkan kejayaan Everton, John Houlding mula menaikkan sewa stadium, menaikkan kadar faedah pinjaman beliau kepada Everton dan pemain-pemain dipaksa menggunakan Hotel Sandon  untuk menukar pakaian sebelum dan selepas bermain bola. 

### Pertelingkahan

Dalam tahun 1891, John Orrell mengancam hendak menamatkan sewaan stadium Anfield, dan John Houlding mencadangkan supaya ditubuhkan sebuah Syarikat Berhad untuk membeli padang tersebut. John Orrell bersetuju menjual Anfield, tetapi John Houlding juga adalah tuan punya tanah bersebelahan, John Houlding merancangkan supaya Syarikat baru tersebut membeli sekali tanah milik beliau bersekali dengan padang Anfield. 

Pemegang saham Everton naik berang, dan menuduh John Houlding hendak mencatut  untung daripada kesukaran yang mereka hadapi. Pada 15 Mac 1892 John Houlding tewas undi dan Everton mengambil keputusan untuk meninggalkan Anfield and membeli padang baru. Everton berjaya membeli Goodison Park, di sebelah utara Stanley Park dengan harga £8,000.

### Penubuhan [[Liverpool F.C.]]
Houlding dan Orrell kini ditinggalkan dengan padang yang tiada pasukan. Holulding mengambil keputusan untuk menubuhkan pasukan baru – Liverpool F.C. 

Perlawanan pertama Liverpool F.C. adalah perlawanan persahabatan melawan Rotherham Town dan Liga Midland. Pasukan Liverpool, yang  dikenali sebagai "*Team of the Macs*" menang perlawanan tersebut 7-1. gol pertama Liverpool disumbatkan oleh McVean.

## Rujukan

*The Liverpool Story
Surin

**Surin** () ialah salah satu provinsi (changwat) Thailand yang terletak di timur laut negara ini. Provinsi-provinsi berjiran termasuk (dari barat ikut arah jam)  Buriram, Maha Sarakham, Roi Et dan Sisaket. Provinsi Surin bersempadan dengan negara Kemboja di selatan, dengan 60% daripada penduduknya bertutur dalam bahasa Khmer.

## Geografi
Di utara Provinsi Surin ialah lembah Sungai Mun, salah satu cawang Sungai Mekong, manakala di selatan ialah rangkaian gunung Dongrek yang juga merupakan sempadan negara Kemboja.

## Sejarah
Provinsi Surin pada suatu ketika merupakan sebahagian Empayar Khmer. Puing-puing kuil yang berselerak serta segolongan penduduk etnik Khmer yang besar merupakan saki-baki daripada zaman itu.

Pada tahun 1763, sebuah kampung telah dipindah ke lokasi kota Surin yang moden ini, dan dinaik taraf menjadi sebuah kota dengan nama *Mueang Prathai Saman*. Pada masa itu, seorang yang bernama Chiangpum memberikan seekor gajah putih sebagai penghormatan kepada Rama I yang ketika itu masih belum menjadi raja. Sebagai balasan, Chiangpum menerima gelaran kehormat *Luang Surin Phakdi* dan dilantik sebagai penghulu. Beliau kemudian menjadi gabenor pertama ketika Rama I menjadi raja. 

Pada tahun 1786, kota itu dinamakan semula menjadi "Surin", iaitu nama terkini, sebagai penghormatan kepada gabernor pertamanya.

## Lambang

## Bahagian pentadbiran

Provinsi Surin dibahagikan kepada 13 buah daerah (*[[Amphoe]]*) dan 4 buah daerah kecil (*King Amphoe*). Daerah-daerah ini dibahagikan lagi kepada 158 buah komun (*[[tambon]]*) dan 2,011 buah desa.

## Pautan luar
* Halaman provinsi Pihak Berkuasa Pelancongan Thailand
* Laman web rasmi Provinsi Surin
Skuadron

**Skuadron** (*Squadron*)  boleh merujuk kepada satu unit kecil dalam Angkatan Tentera melibatkan;

* satu kumpulan pasukan kereta kebal ataupun kereta perisai (Armor), pasukan Semboyan, pasukan Jurutera; 
* satu kumpulan pesawat terbang seperti kapal terbang ataupun helikopter
* satu kumpulan kapal perang

### Kegunaan Dalam Tentera Darat Malaysia

Satu kumpulan mengandungi 120 hingga 180 orang tentera infantri di dalam Tentera Darat di panggil sebagai Kompeni. Untuk pasukan yang sama besarnya di dalam pasukan Kor Armor DiRaja, Rejimen Askar Jurutera DiRaja, Rejimen Semboyan DiRaja dan Rejimen Gerak Khas tidak dipanggil Kompeni tetapi dipanggil Skuadron. Ini kerana kumpulan penaung Skuadron digelarkan sebagai Rejimen dan bukannya batalion.

Skuadron Rejimen Askar Jurutera DiRaja dan Rejimen Semboyan DiRaja pula berfungsi sebagai Skuadron di peringkat Briged di bawah naungan Rejimen masing-masing. Skuadron dalam Kor Armor DiRaja dan Rejimen Gerak Khas dipecahkan menjadi 4 Terup. 

### Tentera Darat British

Skuadron Kavalri (berkuda ataupun armor) biasanya mempunyai 3 hingga 5 Terup. Di dalam Tentera Darat British dan kebanyakan negara Komanwel, Skuadron adalah formasi kecil yang sama besarnya dengan kompeni infantri. Istilah skuadron digunakan untuk pasukan-pasukan *Special Air Service, Royal Engineers, Royal Corps of Signals, Royal Army Medical Corps dan Royal Logistic Corps*. 

Skuadron biasanya dipanggil mengikut nombor atau abjad, seperti No. 1 Skuadron, ataupun “A” Skuadron. Tentera Darat British mempunyai tradisi di mana skuadron boleh diberikan nama pertempuran yang penting dalam sejarah di mana Rejimen tersebut terlibat. 

### Amerika Syarikat

Di dalam Tentera Darat Amerika Syarikat, satu Skuadron Kavalri sama besarnya dengan satu batalion. Panggilan Skuadron ini digunakan untuk pasukan armor dan kavalri sahaja, bagi pasukan-pasukan yang dahulunya berasal daripada rejimen kavalri berkuda seperti 7th Cavalry. Bagi pasukan armor yang lain, istilah batalion dan kompeni digunakan. 

### Unit-unit Penerbangan

Skaudron di dalam Tentera Udara ataupun unit-unit penerbangan Tentera Darat dan Tentera Laut mempunyai ataupun 4 Flight dengan 12 hingga 24 buah pesawat. 

Pasukan darat dalam Tentera Udara juga dikumpulkan dalam skuadron. Di dalam tentera Udara DiRaja British, skuadron boleh diberikan nama khas umpamanya, *The Queen's Colour Squadron* (Skuadron Penyimpan Panji-Panji DiRaja).

### Tentera Laut

Satu Skuadron Tentera Laut boleh melibatkan beberapa buah kapal khususnya kapal-kapal besar. Tentera Laut DiRaja Malaysia mengumpulan satu kumpulan kapal jenis yang sama di dalam skuadron, seperti 22 Skuadron Korvet. Skaudron boleh membawa maksud kumpulan bagi maksud pentadbiran ataupun bagi maksud kumpulan tempur.

Tentera Laut Amerika Syarikat mengumpulkan kapal-kapal jenis yang sama di dalam skuadron untuk maksud pentadbiran.
Rionaldo Stockhorst

**Rionaldo Valentino Stockhorst** () merupakan seorang pelakon dan model Indonesia.

## Kehidupan peribadi
Rionaldo berkahwin dengan pengurus Jermannya, Aureli Beata Schulz, pada 27 Oktober 2007.

## Filemografi
### Filem

### Televisyen

## Anugerah dan pencalonan

## Rujukan

## Pautan luar

*
Suphan Buri

**Suphan Buri** () ialah salah satu provinsi (*changwat*) Thailand yang terletak di tengah negara ini. Provinsi-provinsi berjiran termasuk (dari utara ikut arah jam) Uthai Thani, Chai Nat, Sing Buri, Ang Thong, Phra Nakhon Si Ayutthaya, Nakhon Pathom dan Kanchanaburi.

## Geografi
Kebanyakan rupa bumi Provinsi Suphan Buri terdiri daripada dataran sungai yang rendah, dengan banjaran-banjaran gunung yang kecil di bahagian utara dan barat provinsi ini. Bahagian tenggara provinsi ini yang merupakan dataran Sungai Tha Cheen adalah amat rendah dan merupakan kawasan sawah padi.

Pusat provinsi: 

## Sejarah
Suphan Buri mungkin merupakan tapak Suvannabhumi yang disebut dalam karya-karya agama Buddha yang amat lama. Bagaimanapun, penubuhan petempatan pertama yang telah disahkan adalah pada lingkungan tahun 877-882 semasa zaman Dvaravati. Ketika itu, kota ini dikenali sebagai *Mueang Thawarawadi Si Suphannaphumi*. Kemudian, kota ini dikenali sebagai *U Thong*, dan merupakan tempat asal Ramathibodi I, Putera U Thong serta pengasas Kemaharajaan Ayutthaya. Akhirnya, Raja Khun Luang Pha Ngua menggelarkan kota ini dengan nama terkini. Ketika itu, Suphan Buri merupakan sebuah kota sempadan yang penting, serta tempat bagi banyak perang dengan orang-orang Myanmar yang berhampiran.

## Lambang

## Bahagian pentadbiran

Provinsi Suphanburi dibahagikan kepada 10 buah daerah (*[[Amphoe]]*). Daerah-daerah ini dibahagikan pula menjadi 110 buah komun (*[[tambon]]*) dan 977 buah desa (*mubaan*).

## Pautan luar
* Halaman provinsi daripada Pihak Berkuasa Pelancongan Thailand
Diddy Hirdy

**Syamsul Hirdy Muhid** atau lebih dikenali sebagai **Diddy Hirdy** (lahir 5 Oktober 1985) merupakan salah seorang pelajar Akademi Fantasia musim keempat. Beliau berasal dari Kuala Lumpur.

Penyanyi kegemarannya ialah Anuar Zain, Marc Anthony, dan James Ingram. Pelakon kegemarannya pula ialah Afdlin Shauki, Rosyam Nor, Hans Isaac, AC Mizal, Erra Fazira, Nasha Aziz, Umie Aida dan Erma Fatima. Beliau lahir dari keluarga berdarah seni, lulusan diploma pentadbiran perniagaan ini mengimpikan untuk mengecap kejayaan di AF. Masa santai dihabiskan dengan sesi karaoke bersama rakan dan keluarganya.

Sekarang menetap di Lodge Lane, Liverpool dan sedang melanjutkan pengajian pascaijazah dalam muzik di University of Liverpool, England.

## Maklumat lain
**Makanan Kegemaran** : Sushi
**Minuman Kegemaran** : Susu segar 
**Filem Kegemaran** : Buli 
**Lagu Kegemaran** : Keabadian Cinta 
**Hobi** : Menyanyi dan mendengar muzik 
**Zodiak** : Libra 
**Tinggi** : 183 cm 
**Berat** : 87 kg 
**Bangsa** : Melayu 
**Umur** : 35 tahun 

## Akademi Fantasia 4
Diddy diterima masuk dalam Akademi Fantasia musim keempat dan beliau adalah salah seorang daripada dua belas calon pelajar yang terpilih (daripada sepuluh yang diterima juri) untuk memasuki Akademi Fantasia setelah bersaing dalam konsert prelude bagi kelayakan tersebut. 

Diddy telah tersingkir pada Konsert ke-6. Seterusnya, Diddy dibawa masuk bersama tujuh peserta bekas pelajar yang lain untuk bersaing dalam konsert penyerapan masuk untuk ke peringkat akhir iaitu konsert AFMASUK pada minggu kesembilan tetapi beliau tidak berjaya  dengan hanya menduduki tempat keempat bagi undian AFMASUK.

### Lagu-lagu yang didendangkan di Akademi Fantasia
Berikut adalah lagu-lagu yang dinyanyikan oleh beliau ketika konsert prelude dan konsert mingguan AF yang seterusnya:

## Diskografi
### Album studio
* *[[Diddy (album Diddy Hirdy)|Diddy]]* (2007)

### Single
* "Hilang" 
* "Lena" 
* "Lelaki Atas Awan" 
* "Saat" 
* "Bidadari Hati"
* "Pergilah"

### Duet
* "Saling Terpesona" (duet bersama Yanie)
* "Biar Diddy Sambung" (feat Wangi) 
* "Sudah"  (duet bersama Nur)
* "Bertarung Sampai Akhir" (duet bersama Kay Khydir)

## Filemografi
### Filem

### Drama

### Telemovie

### Program Televisyen

## Lihat juga
* Akademi Fantasia
* Astro Ria

## Pautan luar
* Profil Diddy
Sing Buri

**Sing Buri** () ialah salah satu daripada wilayah (*changwat*) Thailand. Wilayah berjiran termasuklah (dari utara ikut arah jam) Nakhon Sawan, Lop Buri, Ang Thong, Suphan Buri dan Chai Nat.

Sing Buri terletak di dataran lembah sungai Chao Phraya yang rata. 

## Sejarah
Kawasan Sing Buri memegang tempat yang penting dalam sejarah Thailand yang awal sejak zaman Dvaravati sehingga zaman Ayudhaya. Provinsi ini pernah dipisahkan menjadi tiga buah provinsi yang kecil —  In Buri, Prom Buri and Sing Buri — tetapi kemudian disatukan oleh  Raja Chulalongkorn (Rama V) pada tahun 1895.

## Lambang

Mohor provinsi ini menampilkan kubu Khai Bangrachan yang merupakan sebuah tugu peringatan bersejarah. Ketika orang-orang Myanmar menyerang Ayutthaya pada tahun 1765, sebelas orang kampung dari Bangrachan bertempur dengan tentera Myanmar ketika tentera itu berhenti di utara Ayutthaya. Orang-orang kampung itu dapat melambatkan kemaraan tentera Myanmar selama lima bulan sebelum ditewaskan. Tidak lama kemudian, Ayutthaya ditawan. 

Pada setiap 4 Februari, sebuah upacara diadakan untuk peringatan pahlawan-pahlwan tempatan ini. Peristiwa ini pun telah dijadikan filem di Thailand.

Pokok provinsi ialah Pokok Cendana Merah (bahasa Inggeris: *Red Sandalwood Tree*; nama botani: *Adenanthera pavonina*).

## Bahagian pentadbiran
Provinsi Sing Buri dibahagikan kepada enam buah daerah (*[[Amphoe]]*). Daerah-daerah ini dibahagikan lagi kepada 43 buah komun (*[[tambon]]*) dan 363 buah desa.

## Pautan luar
* Halaman provinsi Pihak Berkuasa Pelancongan Thailand
Tommy Kurniawan

**Tommy Kurniawan** () adalah seorang pelakon 
berkarayatan Indonesia. Ia merupakan anggota Dewan Perwakilan Rakyat Republik Indonesia dari Fraksi Partai Kebangkitan Bangsa yang menjabat sejak 1 Oktober 2019.

## Kerjaya
Ia mengawali kariernya melalui ajang pemilihan model *Top Model Cardinal* pada tahun 2000 dan meraih juara kedua. 
Anak bungsu dari 5 bersaudara ini juga merintis sebuah perusahaan bernama PT. Mata Bola Cemerlang Indonesia, dengan membangun sebuah merek bernama *Eyesoccer*.

## Kehidupan pribadi
Tanggal 11 April 2011, ia menikah dengan Fatimah Tania Nadira, namun mereka bercerai pada 29 Maret 2017.

Pada tanggal 26 Januari 2012, ia dikarunai seorang anak laki-laki bernama Muhammad Al Fatih Fabrizio.

Pada 6 Januari 2013, ia dikarunai seorang anak perempuan bernama Naira Syabila Azzahra Kurniawan.

Pada 18 Februari 2018, ia menikah dengan Puteri Indonesia Aceh 2011 Lisya Nurrahmi. Dari pernikahan ini, mereka dikaruniai seorang anak bernama Muhammad Abqary Abdeebaran Kurniawan pada tahun 2019.

## Fielmografi
### Filem

;Keterangan:

* TBA : *To be announced*

### Sinetron

### Acara TV

* Just For Laughs Gags Indonesia


### FTV

* Ada Cinta di Sekolah
* Piring Terbang 
* Teater Legenda Indonesia: Nyi Blorong Putri Ratu Pantai Selatan
* Istriku Mantan Kekasih Adikku 
* Pengorbanan Istri Soleha 
* Legenda Ikan Pesut 
* Doa Tukang Kolak Yang Tak Tertolak 
* Aku Lahir Untuk Menyelamatkan Ibuku 
* Rahasia Tuhan: Surat Petaka (2015) sebagai Ilham
* Cermin Kehidupan: Hilang Iman Di Ujung Lidah (2016)
* Pernikahanku Hancur Karena Persahabatanku 
* Antara Iman Dan Amanah


## Sejarah elektoral

## Pautan luar

* 
* 

## Rujukan
Samut Songkhram

**Samut Songkhram** () ialah salah satu daripada wilayah (*changwat*) Thailand yang terletak di tengah negara ini. Wilayah-wilayah berjiran termasuk (dari selatan ikut arah jam) Phetchaburi, Ratchaburi dan  Samut Sakhon. Orang tempatan memanggil wilayah Samut Songkhram sebagai Mae Klong. Dari segi keluasan, wilayah ini merupakan wilayah yang terkecil di Thailand. Chang dan Eng Bunker yang merupakan kembar siam yang pertama di dunia dilahirkan di sini.

## Geografi
Samut Songkhram terletak di muara Sungai Mae Klong di sebelah Teluk Thailand. Dengan banyak terusan (*[[khlong]]*), air sungai dibahagi-bahagikan ke seluruh wilayah untuk pengairan. Di pantai, terdapat banyak tasik yang menghasilkan garam laut. Beting Don Hoi Lot yang terletak di muara sungai termasyhur untuk moluska *[[Solen regularis]]* yang amat banyak.

## Sejarah
Pada zaman Ayutthaya, kawasan Samut Songkhram dikenali sebagai "Suan Nok" (bahasa Thai: สวนนอก yang bermaksud *kebun bunga luar*) dan ditadbirkan oleh Ratchaburi. Semasa pemerintahan Raja Taksin, kawasan ini dijadikan sebuah wilayah. 

Wilayah Samut Songkhram ialah tempat kelahiran Permaisuri Amarindra, isteri kepada Raja Rama I, raja yang memulakan penggunaan nama Suan Nok. Tempat kelahiran Raja Rama II di daerah Amphawa kini merupakan taman peringatan.

## Lambang

## Bahagian pentadbiran

Wilayah Samut Songkhram dibahagikan kepada tiga buah daerah (*[[Amphoe]]*). Daerah-daerah ini dibahagikan lagi kepada 38 buah komun (*[[tambon]]*) dan 284 buah desa (*[[muban]]*). Terdapat sebuah bandar (*[[thesaban mueang]]*) dan tiga buah perbandaran (*[[thesaban tambon]]*) di wilayah ini.

# Mueang Samut Songkhram
# Bang Khonthi
# Amphawa

## Pautan luar
* Halaman provinsi daripada Pihak Berkuasa Pelancongan Thailand
* Laman web rasmi Provinsi Samut Songkhram – bahasa Thai
Amirul Azwan

**Amirul Azwan** atau dikenali dengan **Amirul AF4** (3 Julai 1988 &ndash; 25 November 2025) ialah seorang penyanyi Malaysia. Dia ialah bekas pelajar Akademi Fantasia (AF) musim keempat, yang berasal dari Kuching, Sarawak.

## Penglibatan dalam Akademi Fantasia
Amirul diterima masuk dalam Akademi Fantasia musim keempat. Dia telah tersingkir pada konsert ke-8. Seterusnya, Amirul diserap masuk bersama tujuh peserta yang lain tetapi beliau tidak berjaya untuk masuk ke peringkat akhir bersama empat finalis yang lain dengan hanya menduduki tempat ketiga untuk pusingan khas, *AF MASUK*.  

Berikut ialah senarai lagu yang dipersembahkan dalam AF: 

* Konsert *Prelude*: *Biru* - nyanyian asal oleh OAG
* Konsert Pertama: *Dengar Ini Cerita* - nyanyian asal oleh P. Ramlee
* Konsert Kedua: *Fiona* - nyanyian asal oleh 4U2C 
* Konsert Ketiga: *Yesterday* - nyanyian asal oleh Beatles 
* Konsert Keempat: *Khatulistiwa* - nyanyian asal oleh Blues Gang 
* Konsert Kelima: *Lagu Zaman* - nyanyian asal oleh Tan Sri SM Salim dan Ramli Sarip 
* Konsert Keenam: *Sedang Ingin Bercinta* - nyanyian asal oleh Dewa 
* Konsert Ketujuh: *Oh No Kamu* - nyanyian asal oleh V.E. 
* Konsert Kelapan: *Jatuh* - nyanyian asal oleh Adam 
* Konsert Kesembilan: *Kurniaan Cinta* - nyanyian asal oleh Adi Fashla AF1 
* Konsert Kesepuluh: *Ceritera* - nyanyian asal oleh Bittersweet 

## Kehidupan peribadi
Amirul ialah anak kelahiran Kuching, Sarawak dan berketurunan Melanau dan Cina. Amirul mendirikan rumah tangga pada 2023.

## Meninggal dunia
Amirul Azwan meninggal dunia pada 25 November 2025, dipercayai akibat serangan jantung. Semasa meninggal dunia, isterinya sedang hamil di trimester ketiga.

## Rujukan

## Pautan luar
* Profil Amirul
Revaldo

**Revaldo Fifaldi Surya Permana** atau lebih dikenali dengan nama **Revaldo** () merupakan seorang pelakon lelaki Indonesia.

## Kerjaya
Revaldo memulakan kerjayanya sebagai model fesyen. Revaldo menceburi dunia lakonan pada 2003, menerusi lakonannya sebagai Rangga dalam sinetron *Ada Apa dengan Cinta?*, yang diadaptasi daripada filem 2002 bertajuk sama.

## Filemografi
### Filem

### Filem pendek

## Pautan luar
*
Gading Marten

**Angkling Gading Gumilang** atau **Gading Marten** () adalah pelakon berkewarganegaraan Indonesia berketurunan Iran, Belanda, Jawa. Beliau merupakan anak lelaki kepada pelakon veteran Indonesia di era 1970-an, 1980-an, 1990-an dan 2000-an iaitu Roy Marten. Gading Marten merupakan salah satu pelakon televisyen dalam drama *Kisah Sedih di Hari Minggu*.

## Kerjaya
Gading Marten ialah bekas pemain bola sepak yang bermain untuk Persitara Jakarta Utara. Tetapi beliau mengikut jejak bapanya, Roy Marten, di dunia hiburan Indonesia pada 2004. Beliau dikenali kerana membintangi sinetron remaja, dan juga sebagai tetamu di beberapa rancangan televisyen dan juga sebagai pengacara.

## Kehidupan peribadi
Gading Marten berkelulusan dari Universiti Atmajaya Jakarta pada Mac 2005 dengan ijazah kepujian dalam bidang Pengurusan. Pada 10 April 2012, beliau bertemu dengan Gisella Anastasia, seorang penyanyi di salah satu tempat di stesen TV. Mereka berkahwin pada 14 September 2013 di Gereja Tirta Luhur, Uluwatu, Bali, dan mempunyai seorang anak perempuan, Gempita Nora Marten, dilahirkan pada 16 Januari 2015.

Beliau menganuti agama Kristian Ortodoks di Gereja Ortodoks Barat dengan nama sakramen Laurentios.

## Filemografi

### Filem

### Sinetron
* *Kisah Sedih di Hari Minggu* 
* *Hingga Akhir Waktu*
* *Liontin* 
* *ABG* 
* *Luv* 
* *Si Cantik dan Si Buruk Rupa*
* *Aku Bukan Rio*
* *Manusia Bodoh*
* *Putri yang Terbuang*
* *Jelita* 
* *Safira* 
* *3 Semprul Mengejar Surga*
* *Malu Malu Mau*

### FTV
* *Beauty & The Lutung Kasarung* (2012) sebagai Tommy
* *No Woman No Cry* (2012) sebagai dirinya sendiri
* *I Love You But I Hate You* (2012) sebagai dirinya sendiri
* *Gembel Gembel Gombal: 3G* (2012) sebagai dirinya sendiri
* *Tiga Semprul Mengejar Surga* sebagai Gading
* *Gombal Gombal Gading* (2012) sebagai dirinya sendiri 
* *Malu Malu Mau* (2012) sebagai dirinya sendiri
* *Plis Jadikan Aku Kekasihmu* (2012) sebagai dirinya sendiri
* *Ganteng Ganteng Gokil* (2012) sebagai dirinya sendiri
* *Cinta di Kost-An Semprul* (2013) sebagai dirinya sendiri
* *Bengkel Cinta Semprul* (2013) sebagai dirinya sendiri
* *Ketemu Jodoh di Inbox* (2013)
* *Ada Cinta Di Rumah Susun* (2015) sebagai dirinya sendiri

### Televisyen
* *[[Inbox]]* SCTV
* *[[Pesbukers]]* Antv
* *[[Odong Odong]]* Global TV
* *[[The Dance Icon Indonesia]]* SCTV
* *[[So Semprul]]* SCTV
* *[[Comedy Night Live]]* NET.
* *[[Stand Up Comedy Academy]]* Indosiar
* *[[Stand Up Comedy Club]]* Indosiar
* *[[Celebrity Squares]]* NET.
* *[[Live With Trio Lestari]] [[Trans TV]]

===Iklan===
* Samsung Galaxy JI (2015)

==Diskografi==
* *Yang Tak Retak* (2011)

===Carta lagu===

* *Tak Ada Gading Yang Tak Retak*
* *Bertahan*
* *Merindu*
* *Tak Ingin Sendiri*
* *Biarlah* (feat. [[Killing Me Inside]])
* *Merindu'' (versi asli)

## Rujukan

## Pautan luar
* 
* 
*
Samut Sakhon

**Samut Sakhon** () ialah salah satu daripada wilayah (*changwat*) Thailand yang terletak di tengah negara. Wilayah-wilayah berjiran termasuk (dari barat daya ikut arah jam) Samut Songkhram, Ratchaburi, Nakhon Pathom dan Bangkok.

## Geografi
Samut Sakhon terletak di muara Sungai Tha Chin Klong, satu cabang Sungai Chao Phraya yang masuk ke Teluk Thailand. Di pantai, terdapat banyak ladang yang digunakan untuk menghasilkan garam laut.

## Sejarah
Nama tertua kawasan ini ialah "Tha Chin". Perkataan ini mungkin membayangkan bahawa kawasan ini merupakan sebuah pelabuhan perdagangan di mana terdapat banyak jong yang singgah. 

Kota Sakhon Buri diasaskan pada tahun 1548, dan kemudian dinamakan semula pada tahun 1704 sebagai "Mahachai" sempena khlong Mahachai yang digali dan disambungkan dengan Sungai Thai Chin dekat kota itu. Kota ini kemudian dinamakan semula oleh Raja Mongkut menjadi nama sekarang, tetapi nama Mahachai masih kekadang digunakan oleh orang-orang tempatan.

## Lambang

## Bahagian pentadbiran

Wilayah Samut Sakhon dibahagikan kepada 3 buah daerah (*[[Amphoe]]*). Daerah-daerah ini dibahagikan lagi kepada 40 buah komun (*[[tambon]]*) dan 288 buah desa.
# Mueang Samut Sakhon
# Krathum Baen
# Ban Phaeo

## Pautan luar
* Laman wilayah daripada Pihak Berkuasa Pelancongan Thailand
Samut Prakan

**Samut Prakan** () ialah salah satu wilayah (changwat) Thailand yang terletak di tengah negara ini. Wilayah-wilayah berjiran termasuk Bangkok yang bersempadan di utara serta barat, dan Chachoengsao di timur.

Lapangan Terbang Suvarnabhumi terletak di daerah Bang Phli di wilayah ini.

## Sejarah
Wilayah Samut Prakan diasaskan pada zaman Ayutthaya, dengan pusat pentadbirannya di Prapadaeng. Tempat ini merupakan sebuah pelabuhan yang dilindungi oleh kubu-kubu, serta parit dan dinding kota. 

Raja Rama II memulakan pembinaan pusat barunya di Samut Prakan pada tahun 1819 selepas pendahulunya, Raja Taksin meruntuhkan semua struktur pengukuhan kota ini. Sebanyak enam buah kubu dibina di kedua-dua belah Sungai Chao Phraya, dan pagoda Phra Samut Chedi dibina di sebuah pulau yang terletak di sungai itu. Antara enam buah kubu yang asal ini, hanya dua masih wujud pada hari ini, iaitu Phi Sua Samut and Phra Chulachomklao.

Nama "Samut Prakan" bermaksud kubu (*prakan*} laut (*samut*).

## Geografi
Samut Prakan terletak di muara Sungai Chao Phraya dan mempunyai garis pinggir laut sepanjang 47.2 kilometer di Teluk Thailand. Oleh itu, wilayah ini kadang-kala digelarkan *Pak Nam* (*ปากน้ำ*), iaitu perkataan Thai untuk "muara". 

Bahagian wilayah di sebelah barat sungai terdiri terutamanya daripada sawah-sawah padi dan kolam-kolam udang, serta hutan paya bakau, sedangkan bahagian timur ialah pusat bandar, termasuk kilang-kilang perindustrian. Kota Samut Prakan merupakan sebahagian metropolis Bangkok. Pembandaran di kedua-dua belah sempadan wilayah adalah sama sahaja. 

### Tarikan pelancong
* Simpanan Alam Bang Pu yang terletak lebih kurang 12 kilometer di kiri pusat bandar, mempunyai sejumlah  burung yang besar. Tambangan Sakdi di Bang Pu amat popular dengan orang-orang Thai yang memberi makan kepada burung-burung camar, khususnya pada musim sejuk. Diasaskan secara rasmi pada tahun 2004 sempena hari jadi Permaisuri Sirikit yang ke-72, taman ini dikendalikan bersama-sama oleh Tentera Darat Diraja Thai dan WWF Thai.
* HTMS Maeklong, bekas kapal Tentera Laut Diraja Thai ditambat dengan konkrit di Kubu Chulachomklao. Kubu ini terletak di muara Sungai Chao Phraya di Amphoe Phra Samut Chedi.
* Dua tarikan pelancong yang utama dalam wilayah ini terletak di Amphoe Mueang Samut Prakan yang merupakan daerah ibu kota:
# *Mueang Boran* atau "Kota Kuno", sebuah taman yang menampilkan replika kecil untuk semua bangunan bersejarah yang utama di Thailand; dan
# Ladang Buaya.
* Selain daripada merupakan tapak untuk Lapangan Terbang Suvarnabhumi, Amphoe Bang Phli amat masyhur untuk Perayaan Bunga Teratai Tahunan (*Rap Bua*) yang diadakan pada bulan purnama setiap Oktober.

## Lambang

## Bahagian pentadbiran

Wilayah Samut Prakan dibahagikan kepada 5 buah daerah (*[[Amphoe]]*) dan satu daerah kecil (*King Amphoe*). Daerah-daerah ini dibahagikan lagi kepada 50 buah komun (*[[tambon]]*) dan 396 buah desa. Untuk pilihan raya umum, wilayah ini dibahagikan kepada 7 kawasan pilihan raya.

## Pautan luar
* Laman wilayah daripada Pihak Berkuasa Pelancongan Thailand
* paknam.com Laman web Sekolah Sriwittayapaknam
* Laman web rasmi wilayah Samut Prakan – bahasa Thai
Saraburi

**Saraburi** (: ) ialah salah satu daripada provinsi Thailand yang terletak di tengah negara ini. Provinsi-provinsi berjiran termasuk (dari utara ikut arah jam) Lopburi, Nakhon Ratchasima, Nakhon Nayok, Pathum Thani dan Ayutthaya.

## Geografi
Saraburi terletak di sebelah kiri lembah Sungai Chao Phraya yang terdiri daripada dataran-dataran tinggi dan penara-penara, manakala sebahagian besar kawasan di sebelah barat lembah itu terdiri daripada dataran-dataran yang rendah.

Terdapat dua buah taman negara di provinsi ini:
* Taman Negara Namtok Chet Sao Noi melindungi kawasan seluas 28 kilometer persegi di sekeliling air terjun yang berpemandangan indah;
* Taman Negara Phra Phutthachai melindungi Hutan Khao Sam Lan yang terdiri daripada bukit-bukau dan merupakan punca-punca untuk banyak sungai dan air terjun. Titik yang tertinggi ialah Khao Khrok yang terletak 329 meter atas aras laut. Kawasan ini yang seluas 44.57 kilometer persegi diisytiharkan sebagai taman negara pada tahun 1981.

Pusat provinsi: 

## Pelarian Hmong
Di Amphoe Phra Phutthabat terletak kuil Wat Tham Krabok yang merupakan khemah pelarian Hmong yang terakhir. Orang-orang Hmong berpindah ke kuil ini selepas khemah yang lalu di Ban Vinai (Provinsi Loei) ditutup pada tahun 1992 disebabkan kekurangan wang.

## Lambang

## Bahagian pentadbiran
Provinsi Sara Buri dibahagikan kepada 13 buah daerah (*[[Amphoe]]*). Daerah-daerah ini dibahagikan lagi kepada 111 buah komun (*[[tambon]]*) dan 965 buah desa.

## Pautan luar
* Halaman provinsi daripada Pihak Berkuasa Pelancongan Thailand
Kamarulzaman Teh

**Kamarulzaman Teh** (15 Januari 1920 - 5 November 2002) yang ditahan di penjara Persekutuan Tanah Melayu selama 22 tahun ialah orang tahanan politik yang paling lama di Malaysia.

## Biografi ringkas
Dilahirkan di Kampung Broga, Sanggang, Temerloh, Pahang kepada seorang petani, Kamarulzaman menyertai Parti Kebangsaan Melayu Malaya (PKMM) semasa pendudukan Jepun untuk bertempur dengan tentera Jepun. Beliau tertarik kepada PKMM disebabkan pendirian sosialisme parti ini yang merupakan jalan keluar untuk mematahkan putaran ganas kemiskinan yang diakibatkan oleh pemilik-pemilik tanah. Beliau juga tertarik kepada taktik gerila bawah tanah yang merupakan cara yang paling berkesan terhadap askar-askar Jepun. Kamarulzaman akhirnya dilantik sebagai ketua Angkatan Pemuda Insaf (API), Pahang yang merupakan sayap belia PKKM.

Ketika Darurat diisytiharkan pada tahun 1948, pihak British menangkap Kamarulzaman di stesen bas Temerloh tanpa sebarang waran dan beliau dituduh dengan pemilikan senjata api. Kamarulzaman dijatuhi hukuman gantung dan selepas rayuannya, beliau diberitahu pada hari untuk menjalani hukuman bahawa Sultan Pahang telah mengampuninya. Hukuman matinya digantikan dengan pemenjaraan seumur hidup. Beliau kemudian menghabiskan 14 tahun yang berikut di dalam penjara. Selepas pihak British bertolak dari Persekutuan Tanah Melayu, beliau dilepaskan tetapi diletak di bawah pengawasan. Bagaimanapun, kebebasannya mempunyai hayat yang pendek. Kamarulzaman ditangkap dan ditahan semula di bawah Akta Keselamatan Negeri selama lapan tahun lagi.

Selepas pelepasannya, Kamarulzaman menyertai Parti Sosialis Rakyat Malaysia (kini bergabung dengan Parti Keadilan Nasional menjadi Parti Keadilan Rakyat) dan bertanding dalam pilihan raya umum pada tahun 1974. Walaupun ditewaskan dalam pilihan raya itu, beliau masih amat aktif dalam kegiatan PRM sepanjang dekad 1970-an. Kesihatan Kamarulzaman kemudian merosot. Oleh sebab keluarganya tidak berupaya menanggung bayaran hospitalnya, beliau dijaga oleh seorang adik angkat dan suaminya. Pada tahun-tahun akhirnya, Kamarulzaman dihantar ke sebuah rumah orang tua di Kuala Lumpur. 

Kesihatan Kamarulzaman mulai bertambah buruk teruk pada sekitar Julai 2002. Beliau dipindah dari Kuala Lumpur ke kampungnya di Temerloh, Pahang dan dari situ, ke Thailand Selatan untuk berjumpa dengan kawan-kawan lamanya. Kamarulzaman meninggal dunia semasa di Thailand Selatan pada lebih kurang 10.30 pagi, 5 November, dan dikebumikan di perkuburan Islam di Provinsi  Narathiwat pada hari yang sama.

## Pautan luar
* Laman web Malaysiakini